《雨晴率张生及诸弟到建福僧居》
宋代·刘敞

沈阴天气昏，忽霁景物好。墙阴且残雪，池岸已芳草。

愁怀无端涯，强出慰枯槁。白日当青天，所至豁如埽。

山僧一饭毕，钟鼓不复考。庭宇若无人，窗轩照丹藻。

徒行不知远，适兴惬所祷。如觉逍遥游，颇堪谢烦恼。

诸子吾宗秀，张生一经老。相顾能不言，欢然屡绝倒。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。